Soċ. KAPPELLI U KNEJJES ŻGĦAR FIL-MOSTA: IL-KNISJA TA' SANTA MARGERITA F'din is-sensiela li fiha qegħdin nagħtu tagħrif dwar il-knejjes żgħar tal-Mosta llum ser nitbiegħdu ftit miċ-ċentru prinċipali ta' dan ir-raħal u mmorru fl-inħawi ta' Santa Margerita. Sa ftit taż-żmien ilu, dawn l-inħawi kienu kollha raba' u blat għeri, iżda llum le, għax kibru ħafna u bosta Maltin għamlu hawn ir-residenza tagħhom. F'nofs dan il-bini bajdani tiddomina knisja qadima li l-qaddisa patruna tagħha, Santa Margerita, tat l-isem lil dan il-post. Din il-knisja hi mdawra b'medda art kbira ħafna b'ħajt tas-sejjieħ li jifred din l-art mill-bqija tat-triq u l- blat li fadal. Din il-wesgħa art fiha bosta siġar ta' l-olejandru u awrikarja li qegħdin jagħmlu dan il- kwadru iktar ikkulurit. Biex wieħed jidħol f'din il-wesgħa, jrid jgħaddi minn grada tal-ħadid b'simbolu ta' ruħ fuqha biex tfakkarna li taħt dik l-art ta' madwar il-knisja, hemm midfuna bosta vittmi tal-pesta tal-1592. . F'dik is-sena, Malta ntlaqtet minn dan il-flaġell u l-bosta vittmi li kienu joqogħdu fl-inħawi ndifnu hawn, 'il barra mill-Mosta u n-Naxxar. Din il-knisja kien ilha żmien twil teżisti, tant hu hekk li meta fl- 1575. Mons. Dusina żar dawn l-inħawi, nviżta l-knisja ta' Santa Margerita. Wara l-pesta, kienet saret ċentru ta' devozzjoni minħabba dawk l-imsejkna midfuna madwarha. Fis-sekli li ġew wara, l-isqfijiet ta' Malta żaru din il-knisja u dejjem ikkummentaw li kienet miżmuma tajjeb min-nies ta' l-inħawi. Infatti fil-viżti pastorali ta' l-Isqof Molina (1680) u ta' l-Isqof Alpheran (1745) insibu kumment komuni li fl-1594 saret lapida kbira quddiem il-bieb maġġur b'tifkira tal-vittmi midfuna mad-dawra ta' din il-knisja. Fil-kwadru, barra l-Madonna, kien hemm ukoll Santa Margerita, Santu Rokku u San Bastjan - iż-żewġ qaddisin patruni tal-marda tal-pesta. L-Isqof Molina jgħidilna li dawn l-inħawi kienu magħrufa ta' Wied il-Ħabel u jsemmi wkoll li Pawla Calleja -— armla ta' Giacomo, minn Casal Ghadir — ħalliet il-ġid kollu tagħha b'risq din il-knisja. Mentri l- Isqof Alpheran jgħidilna li l-festa tal-qaddisin kienet tiġi ċċelebrata kull sena bil-kant tal-Vespri u l- Quddiesa kantata fl-20 ta' Lulju. Ikompli jiddeskrivilna din il-knisja u, barra li jitkellem dwar il-vittmi tal-pesta tal-1592, jgħidilna wkoll li flok ir-rixtellu tal-ħadid li: nsibu llum, kien hemm bieb tal-injam, li l- altar kien imżejjen b'salib u sitt gandlieri u l-lampier barra li kien jinxtegħel fil-festa, kien ukoll jinxtegħel is-Sibtijiet kollha. Matul il-mixja tas-snin, din il-knisja għaddiet minn ħafna fażijiet u għamlet żmien twil mitluqa, iżda llum le. Mir-restawr li sar f'dawn l- Il-Kappella ta' Santa Margerita - knisja qadima f'żona moderna. aħħar snin, ħarġet is-sbuħija (ritratt: Ruben Chetcuti) Soċ. Dehra tal-Kappella ta' Santa Margerita li turi l-qedem tagħha. (ritratt: Ruben Chetcuti) oriġinali tas-saqaf qadim u llum il-kwadru oriġinali ttieħed il- parroċċa, biex postu ħadu kwadru kopja tiegħu. Ħasra li fis-snin mgħoddija l-altar oriġinali nqala' u tpoġġa dak li Il-Kwadru oriġinali tal-Kappella ta' hemm illum, li kien inġab minn Ħ'Attard. Minkejja li hu a sabiħ, kif inhi sabiħa l-prospettiva ta' fuqu, ma jaqblux ma' ISSAGNEJA TAI 1 $ l-istil ta' din il-knisja teen , tl (fitratt: Al-Briia) Ħasra wakoll li fl-imgħoddi nbidlet l-art ta' din il-knisja. Iċ-ċangatura oriġinali tneħħiet biex sar il- madum li naraw illum il-ġurnata. Kien żball ieħor li tellef is-sbuħija oriġinali ta' din il-knisja - waħda mill-eqdem li nsibu fil-Mosta. BUX ġ SELL